मुनाफ, प्रवीण, पार्थिव को कहा था 'गधा' : नासिर  
नासिर ने बताया कि उन्होंने यह टिप्पणी मुनाफ पटेल, प्रवीण कुमार और पार्थिव पटेल के बारे में की थी।
नासिर हुसैन ने भारतीय खिलाड़ियों को गधा तो कहा लेकिन किन खिलाड़ियों के बारे में उन्होंने ये भद्दी बात कही उसका खुलासा उन्होंने अब किया है। संजय माजरेकर के साथ एक शो में बातचीत के दौरान नासिर ने बताया कि उन्होंने यह टिप्पणी मुनाफ पटेल, प्रवीण कुमार और पार्थिव पटेल के बारे में की थी। गौरतलब है कि अपनी गलती पर माफी मांगने के बजाए हुसैन बार−बार गलती कर रहे हैं और अब तो उन्होंने सीधे तौर पर तीन खिलाड़ियों पर निशाना साधा है। बता दें कि नासिर हुसैन ने भारतीय फिल्डरों की तुलना गधे की साथ की थी। भारत−इंग्लैंड के बीच हुए टी−20 मैच के दौरान नासिर हुसैन ने टिप्पणी की थी कि युवा खिलाड़ियों के आने से टीम इंडिया फील्डिंग तो काफी हद तक सुधरी है, लेकिन फिर भी टीम में 1−2 खिलाड़ी ऐसे हैं जो जब गेंद का पीछा करते हैं तो गधे नजर आते हैं।